Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: rögzítette. Az 1994. évi XXIV. törvény 2. §-a alapján a pénzügyi
Paragraph Index: 842

rögzítette. Az 1994. évi XXIV. törvény 2. §-a alapján a pénzügyi szolgáltató szervezet kétmillió forintot elérő vagy meghaladó összegű, forintban vagy külföldi pénznemben történő készpénzbefizetéssel, illetve kifizetéssel együtt járó ügyleti megbízást kizárólag olyan ügyféltől fogadhat el, aki azonosságát igazoló okmányait a pénzügyi szervezetnek bemutatja, és akinek azonosítását a pénzügyi szervezet elvégezte. A törvény ezekre az ügyletekre regisztrálási kötelezettséget határoz meg. (445/A/1997) 1999/18/II. szám A bank és az ügyfél közötti jogviszony létesítésekor — az ügyek második csoportjában — a pénzintézetek a személyi igazolványban szereplő adatokon kívül — néha jogszerűen, néha jogszerűtlenül — más személyazonosító adatokat is kezelni kívánnak. A panaszos azt sérelmezte, hogy a Postabank Rt. a MOL-részvények után járó osztalék kifizetésekor bekérte adóazonosító jelét. Tájékoztatták továbbá, hogy annak megadása nélkül csak 42%-os adókulcscsal hajlandók számára az osztalékot kifizetni. Az adózás rendjéről szóló törvény eltérő adóelőleg-levonási szabályt alkalmaz arra az esetre, ha az adózó adóazonosító jelét nem tudja közölni. A banknak az osztalék kifizetésével kapcsolatos eljárása adatvédelmi szempontból tehát nem kifogásolható. (523/A/1997) Az OTP egyik fiókjában értékpapír-vásárlásnál a panaszos tiltakozása ellenére személyi igazolványából kiírták egykori személyi számát. A vizsgálat során az adatvédelmi biztos megállapította,

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes